cyanic-selkie/wikianc huggingface dataset:
Den deilige Theodor
«Den deilige Theodor» er et skillingstrykk Alf Prøysen samlet inn til sin visespalte i «Magasinet for Alle» på 1950-tallet. Han skriver som innlegg til visa at det var en gammel varietévise, hvor versene varierte sterkt fra trykk til trykk. På et gammelt dansk skillingstrykk står signaturen E.P, og melodien skal være «Der schöne August». Alf Prøysen antok at denne visen kom fra Tyskland, via Danmark til Norge.
Jonas Øglends plass
Jonas Øglends plass (også Øglændsparken) er en plass og park i Sandnes sentrum. Kvartalet ble gitt som gave til byen av firmaet Jonas Øglænd AS i 1939, men ble først opparbeidet til park etter annen verdenskrig. Plassen er oppkalt etter firmaets grunnlegger, Jonas Øglænd, som døde i 1931. Kvartalet ligger vest for Huset Vårt, Øglænds tidligere sykkelfabrikk.
Den deilige Theodor
Teksten
3.Fotografene er så gale efter meg, de vil jo alle i skapet meg ha og derfor en dag besluttede jeg hos Flodkvist å lade meg ta. Nu henger jeg der så freidig og fri og enhver som går der forbi utbryter da i et begeistret kor der henger jo Theodor.
4.Hver aften jeg i studenterlunden går alle damer de kikker på meg utbryter se der går jo Theodor, akk bare han fridde til meg. Jeg ser ham ved Gud hvor jeg går og står, akk bare jeg torde for mor, så åt jeg ham opp med hud og hår, den deilige Theodor.
5.En aften jeg gikk til en badeanstalt hen for å vaske meg riktig ren, og folket det så med forundrede blikk på mine velskapede ben. Og medens jeg svømmer i vannet omkring jeg tenkte på slett ingenting, utbryter og sier en torsk så stor: Se der er jo Theodor.
6.En aften jeg var på et maskeball jeg dansede nettopp en vals, da valsen var endt oppdagede jeg en loppe på frøkenens hals, jeg knep etter fyren, jeg knep ikke feil, jeg knekkede den med min negl av angst da hver dame tilbake fór og beundrede Theodor.
7.Fornyelig en lille til verden der kom en unge så rød og så rund, og folket som så ham de kappedes om å kysse den deilige munn. Hvor er han vel søt, hvor er han vel rar, men hvem er i grunnen hans far, jo pappa til dette deilige nor, se det er jo Theodor.
Nachos
Nachos (spansk, [ˈnatʃos]<span class="IPA" style="font-family:Lucida Sans Unicode, Lucida Grande, Arial Unicode MS, Gentium, GentiumAlt, TITUS Cyberbit Basic, Code2000, Doulos SIL; font-family :inherit;"> ) er harde tortillachips, det vil si harde og tynne maisbrød av latinamerikansk type, skårne biter. De anvendes som matrett eller tillegg og har sitt opphav i det meksikanske kjøkken og tex-mex-kjøkkenet.
Nachos er oftest triangelformede. De kan i europeisk tappning være baket på hvetemel. Smakene kan variere, men de er ofte gratinert med ost eller dekket med ostesaus og ofte med jalapeños som tilbehør. Mange varianter finnes, men de serveres ofte med noen chilisaus, guacamole og bønner, men også kjøttfarse.
Waldemar Theodor Dons
Waldemar Theodor Dons (født 26. mars 1849 i Trondheim, død 2. januar 1917 i Kristiania) var en norsk filosof.
Han var sønn av adjunkt ved Trondheim katedralskole Carl Jacob Waldemar Dons (1810–78) og Severine Dorthea Lindemann (f. 1814). Etter å ha blitt student med utmerkelse 1867, begynte han å studere filosofi og oppholdt seg i 1873 med kongelig reisestipend ved Universitetet i Uppsala. Fra 1. november 1875 ble han ansatt som universitetsstipendiat i filosofi.
Sommeren 1877 dro han ut på en vitenskapelig reise til utlandet. Han oppholdt seg mest i Tyskland, før han vendte tilbake i mars 1878. I andre semester 1879 påbegynte han en rekke forelesninger på universitetet, over spørsmålet «Hvorvidt kan en sand religiøs Livsanskuelse forbindes med den moder Videnskabs resultater?» Forelesningene ble imidlertid innstilt på grunn av sykdom. Fra sommeren 1880 til sommeren 1881 oppholdt han seg med stipendium i Tyskland og Frankrike for å studere moderne filosofi. Med utløpet av første semester 1882 opphørte hans forbindelse med universitetet.
Samtidig med at Dons hadde studert protestantisk teologi ved universitetet, hadde han under pater Stubs veiledning studerte katolsk teologi ved den katolske misjonen i Kristiania. Under sitt opphold i Berlin lot han seg 16. januar 1881 oppta i den katolske kirke, og i konfirmasjonens sakrament Allehelgens søndag 1883 mottok han navnet Alexius, som han føyde til sine tidligere navn. Etter å ha fratrådt stillingen ved universitetet, oppholdt han seg en tid i Trondheim, hvor han holdt offentlige foredrag om katolisisme og protestantisme.
Etter professor Lyngs død sommeren 1884 vendte han tilbake til Kristiania, hvor han levde som privatlærer i filosofi og meldte seg blant flere ansøkere til Lyngs ledige professoratet. I begynnelsen av 1885 holdt han en rekke foredrag om katolisisme og protestantisme i Kristiania, og dro senere ut på en utenlandsreise på den katolske misjonens vegne.
Mikrokosmos
mikrokosmos var en norsk rockgruppe som ble dannet i Oslo på midten av 1990-tallet. Gruppa besto av musikere med røtter i Norges KFUK-KFUMs Ten Sing-bevegelse. Gruppas vokalist og tekstforfatter var forfatteren Harald Rosenløw Eeg, og øvrig besetning var Lasse Rune Eriksen på gitar, Tore Tveiten på tangenter, Knut Henrik Ytre-Arne på bass og Ragnar Moen på slagverk. Mikrokosmos ga ut en CD-single i 1995, hjem/se en annen vei. Dette var før Urørt og MySpace. De spilte en håndfull konserter, opptrådte på direktesendt TV på NRKs Sommeråpent, og hadde ambisjoner om å få platekontrakt. Gruppa ble oppløst etter et par år. Et knippe låter fra et konsertopptak ble i 2009 gjort tilgjengelig på internett.
Andpust-Olga
«Andpust-Olga» er en norsk sang som ble skrevet av Øystein Sunde og utgitt september 1971 på Sundes musikkalbum Det året det var så bratt. Da albumet ble relansert høsten 2012, var «Andpust-Olga» utelatt.
Teksten handler en mann som føler at forholdet til kjæresten går i stampe; siden hun har pustevansker hver gang hun skal si noe. Og det blir ikke bedre den dagen de gifter seg.
U20-VM i friidrett 2018 – 110 meter hekk menn
Forsøksheat
Kvalifisering: De 3 beste i hvert heat (Q) og de 3 raskeste for øvrig (q) gikk videre til semifinalene.
Vind: Heat 1: +1,0 m/s, Heat 2: +0,9 m/s, Heat 3: +0,7 m/s, Heat 4: +0,3 m/s, Heat 5: +0,3 m/s, Heat 6: +0,9 m/s, Heat 7: +1,1 m/s
Semifinaler
Vind: Heat 1: -0,5 m/s, Heat 2: +0,2 m/s, Heat 3: +1,4 m/s
Finale
Vind: +0,3 m/s
Variometer
Et variometer eller en stigehastighetsmåler er et måleinstrument som finnes i de aller fleste fly. Instrumentet viser om flyet beveger seg oppover eller nedover i lufta, ved å måle endringer i lufttrykket. På en eller begge sider av flyet finnes en åpning ut i lufta som forbindes med rør eller slange med flere trykkfølsomme instrumenter i flyet og benevnes statisk trykk.
Stigehastigheten betegnes vanligvis i antall fot pr. minutt. For seilfly i Europa og i russiske fly er det vanlig å bruke meter pr. sekund.
I variometeret er det en luftbeholder med en flate som beveger seg utover ved trykkøkning i beholderen og innover ved trykkreduksjon. Trykkbeholderen er forbundet med åpningen/e på siden av flyet for statisk trykk. Det er en liten ventil som lekker litt luft til rommet utenfor beholderen i instrumentet som ellers er gasstett. Når flyet stiger reduseres trykket i lufta og lufta utvider seg. Lufta i beholderen går ut gjennom åpningene for statisk trykk i flysiden. Trykket i beholderen blir mindre enn trykket i rommet i måleren. Denne trykkforskjellen utjevnes av ventilen til flyet holder høyden. Bevegelse i flaten på beholderen som beveger seg, blir overført til en viser foran på instrumentet.
I seilfly er det ofte montert et variometer som gir lyd i en høytaler. Når flyet stiger mye kommer det en tone med høy frekvens og tilsvarende en dypere tone når flyet synker. For en seilflyger er det viktig å vite om han for øyeblikket er i stigende eller synkende luft. Seilflyet kan fly langt, dersom flygeren kan utnytte områder med stigende luft som "heis".
Motorfly må ha motorkraft som gjør det mulig å stige. Ved for mye vekt eller motorproblemer vil dårlig stigeevne berettige en nødlanding.
Sjøfly og fly med ski lander på flater som kan være vanskelige å se. Under landing kan det kan være svært vanskelig å vurdere avstanden ned til en blank vannfate eller til en jevn snødekt flate. Da er det viktig at stigehastighetsmåleren viser en langsom nedstigning, slik at kontakten med snøen eller vannet ikke blir hard.
Itararé
Itararé er en kommune i delstaten São Paulo i sørøstregionen av Brasil.
North West Delhi (distrikt)
North West Delhi er et distrikt i det indiske nasjonale hovedstadsterritoriet Delhi.
Demografi
Ved folketellingen i 2011 var det 3,651,261 innbyggere i distriktet, mot 2,860,869 i 2001. Den urbane befolkningen utgjør 94,15 % av befolkningen.
Barn i alderen 0 til 6 år utgjorde 12,14 % ved folketellingen i 2011 mot 15,06 % i 2001. Antallet jenter i den alderen per tusen gutter var 863 i 2011 mot 857 i 2001.
Conns syndrom
Conns syndrom (engelsk: Primary aldosteronism eller Conn's syndrome) er en sykdom som skyldes overproduksjon av hormonet aldosteron fra en godartet svulst i binyrene. De som rammes av sykdommen er vanligvis mellom 30 og 50 år, og det er litt flere kvinner enn menn som blir syke. Conns syndrom har fått sitt navn etter den amerikanske endokrinologen Jerome W. Conn (1907–1994), som var den første beskrev syndromet i 1955.
Årsaksforhold
Utvikling av Conns syndrom kan ha sin bakgrunn i jevnt fordelt overproduksjon av aldosteron i begge binyrene eller i en knute i den ene binyren. Aldosteron er et hormon som er viktig for saltbalansen (først og fremst natrium og kalium) i kroppen og som stimulerer nyrene til å holde natrium tilbake i kroppen og øke utskillingen av kalium.
Symptomer
Conns syndrom er ofte symptomfritt i tidlige stadier, men på et senere tidspunkt kan de syke føle hodepine, følelsesløshet i ben, føtter eller hender, muskelsvakhet, uregelmessig hjerterytme og/eller ubehag i beina. Sykdommen fører også til forsterket tørste, personen drikker og urinerer mer. Prikking i huden, angst og depresjon kan forekomme. Skjelving av hendene. Symptomene er ofte mer framtredende når det er varmt i været på grunn av svette. En pasient behøver ikke ha alle disse symptomene, flere vil komme etterhvert som sykdommen blir mer framtredende. Blodtrykket vil også øke på grunn av økt væskeoppsamling i kroppen, og for noen vil kroppsvekten øke.
Kliniske tegn
Pasienter med Conns syndrom har økt blodtrykk, ofte mye høyere, og for lavt kaliuminnhold i blodet (ofte under 3 mmol/l), og til tider økt mengde natrium i blodet. Typisk er diastolisk blodtrykk over 100-110. Blodtrykket påvirkes i stor grad av saltinnholdet i kosten. En omlegging av kostholdet slik at maten pr døgn inneholder 1500 mg natrium eller mindre, og kaliuminntak på ca. 4000 mg vil føre til at symptomene av sykdommen i stor grad reduseres.
Behandling
Diagnosen stilles dels ved å utelukke andre årsaker til økt blodtrykk, som for eksempel forsnevring av nyrearterie. Dette undersøkes ved radiologisk undersøkelse av nyrene med kontrastvæske. Vanligvis vil en knute som overproduserer aldosteron bli fjernet ved hjelp av kirurgiske inngrep. En mer diffus overproduksjon av aldosteron i begge binyrer blir behandlet med medisiner. I situasjoner der spesielle grunner gjør operasjon utilrådelig brukes også medisiner. De brukte medisinene er såkalte aldosteronantagonister som hemmer effektene av aldosteron. Altså blir ikke nivået av aldosteron i kroppen lavere med denne behandlingsmetoden. Forholdstallet mellom aldosteron og renin brukes for å avgjøre om en pasient har Conns eller ikke. Et kosthold med svært lavt nivå av natrium, helst under 1500 mg pr dag og kaliumrik mat ca. 4000 mg pr dag vil redusere blodtrykk og øvrige symptomer. Det vil ta en viss tid før kaliumlagrene bygges opp.
EM i fotball 2016 – Gruppe C
Gruppe C under Fotball-EM 2016 består av, , &. De to beste lagene går videre til kvartfinale, der de møter de to best plasserte lagene fra gruppe A.
(K): Kvalifisert for sluttspillet; (E): Eliminert.
Alle tidspunkter UTC+2
Sámal Johansen
Sámal Johansen (1899–1991) var en færøysk lærer, forfatter og kommunepolitiker.
Han begynte yrkeslivet som fisker og arbeider. Han gikk to vintre på Askov højskole i Danmark, så Føroya Læraraskúli i Tórshavn. Han var folkeskolelærer i Vágur fra 1926 til han gikk av med pensjon i 1967.
Sammen med sin lærerkollega Jacob Olsen på Tvøroyri var Sámal Johansen redaktør i Barnablaðið fra 1928 til 1931. Johansen skrev en mengde dikt og fortellinger i lærerstudentenes blad, Snarljósi. Han utgav også de faglitterære verkene Á bygd fyrst í tjúgundu øld i 1970 og Til lands i 1980, en rekke oversettelser av læremateriell, læreverket Føroya landalæru i 1963 og artikkelsamlingen Heimbygdin og aðrar søgur i 1972. For Á bygd fyrst í tjúgundu øld ble han tildelt litteraturprisen M.A. Jacobsens Heiðursløn for sakprosa for 1975.
Han var medlem av sognestyret i Vágur for Javnaðarflokkurin fra 1935 til 1950 og fra 1963 til 1966. Han var sognestyreformann fra 1948 til 1950 og fra 1963 til 1965.
Sámal Johansen var gift med lærerinne Anna Elisabeth Matras (1904–1988), søster til filolog Christian Matras og lærer Samuel Erik Matras. Sámal og Anna Elisabeths datter Marita (gift Petersen) ble regjeringssjef på Færøyene.
Utgivelser
Utgivelser av Johansen:
Chlamydophila pneumoniae
Chlamydophila pneumoniae, også benevnt Chlamydia pneumoniae (på latin), tidligere også kalt TWAR (Taiwan Acute Respiratory Agent), er en bakterie. Den ble anerkjent som egen art i 1988.
Bakterien gir infeksjoner hos mennesker og er en viktig årsak til lungebetennelse og plager i bronkier og øvre luftveier. Folkehelseinstituttet antyder at 15-20 % av vinterforkjølelser i Skandinavia kan være forårsaket av denne bakterien.
Bakterien overføres ved nærdråpesmitte og direkte kontaktsmitte. Personer som har bakterien antas å være smitteførende i lang tid. For å bli kvitt bakteriene er det nødvendig med antibiotika (makrolider eller tetracykliner).
Inntil midten av 1980-tallet kunne chlamydiaserologi ikke skille mellom de tre kjente, humane Chlamydophilia-artene. Chlamydophilia pneumoniae-infeksjon ble derfor tidligere ofte feildiagnostisert som ornitose. Det finnes nå gode tester som påviser antistoff på speciesnivå.
Malampa
Malampa er en av Vanuatus seks provinser. Provinsen er oppkalt etter de tre hovedøyene Malakula, Ambrym og Paama, derav navnet. Flere mindre øyer hører også til provinsen – de små øyene Uripiv, Norsup, Rano, Wala, Atchin og Vao utafor Malakulas kyst, og den ubebodde vulkanøya Lopevi. Provinsen har et areal på 2,779 km². Den hadde i folketellinga i 2009 ei befolkning på 36,722, mot 32,705 i 1999. Administrasjonssentrum er Lakatoro.
Bernard de Castanet
Han var biskop av Le Puy i Frankrike.
Han ble kreert til kardinal i desember 1316 av pave Johannes XXII.
Jean-Raymond de Comminges
Jean-Raymond de Comminges (født 1285, død 20. november 1344) var en av den katolske kirkes kardinaler. Han var erkebiskop av Toulouse i Frankrike.
Han ble kreert til kardinal i desember 1327 av pave Johannes XXII.
Konfliktåret 1917
Dødsfall
…
Tales from the Crypt
Tales from the Crypt, The Haunt of Fear og The Vault of Horror er titlene på tre amerikanske skrekktegneserier som kom ut annenhver måned på 1950-tallet, utgitt av forlaget EC Comics. Første nummer av Tales from the Crypt kom ut i oktober-november 1950 (#20) og det gikk inn med nummer februar-mars 1955 (#46). Totalt ble det utgitt 27 utgaver, ikke inkludert de tre innledende numrene #17-19, som ble utgitt under titlene The Crypt of Terror.
Bakgrunn
Tegneserieheftet, som var en antologi med forskjellige korte fortellinger, var populært hos leserne, men på slutten av 1940-tallet og begynnelsen av 1950-tallet ble tegneserier generelt, og skrekktegneserier spesielt, angrepet av konservative og puritanske krefter bestående av foreldre, geistlige, lærere og andre som mente at tegneserier førte til analfabetisme og ungdomskriminalitet. I april og juni 1954 ble det høringer i kongressens underkomiteer om tegneserienes mulige skadevirkninger på barn. Saken ble slått stort opp i avisene og rystet tegneserieforlagene. Tegneserieindustrien besluttet derfor å innføre en selvsensur kalt for Comics Code, for å unngå en mulig pålagt sensur fra myndighetene. EC Comics utgiver William Maxwell Gaines ble nødtvungent til å kansellere Tales from the Crypt og forlagets to tilsvarende titler i september 1954, sammen med forlagets øvrige tegneseriehefter som inneholdt krim- og science-fiction-fortellinger. Alle titlene til forlaget har etter at heftene ble nedlagt blitt trykket opp på nytt, og fortellingene fra skrekktegneseriene har også blitt tilpasset for fjernsyn og film.
Skrekktegneserier oppsto som en særegen seriesjanger etter den andre verdenskrig da leserne, hovedsakelig unge menn, hadde mistet interessen for forkledde superhelter som jaktet på forbrytere, og tidligere soldater ønsket å lese den pirrende kombinasjon av sex og vold. Den enkeltstående heftet Eerie Comics (1947) er generelt betraktet som det første genuine skrekktegneserien i hefteform. Omslaget viste en likrøver eller spøkelse med røde øyne og hevet dolk under en fullmåne som truet en bundet, lettkledd og frodig ung kvinne. I 1948 ble Adventures Into the Unknown det første faste utgitte skrekktegneserien og varte i to år.
I 1950 oppdaget utgiveren William Gaines og hans redaktør Al Feldstein at de delte litterær smak i skrekklitteratur og de begynte å eksperimentere med skrekkserier i deres seriehefter som var dedikert krim. Tales from the Crypt kan spore sin opprinnelse tilbake til en serie av Feldstein, «Return from the Grave!», i EC Comics’ Crime Patrol (#15, desember 1949/januar 1950) og hvor Kryptvokteren opptrer for første gang som fortellingens vert eller innleder. Det neste heftet inneholdt flere skrekkfortellinger enn krimfortellinger, og med utgave #17 ble tittelen endret fra Crime Patrol til The Crypt of Terror. I et forsøk på å spare penger på postutsendelse ble nummereringen ikke endret selv om tittelen ble det, og heftet fortsatte som The Crypt of Terror i ytterligere to utgivelser. Tittelen fant sin endelige form som Tales from the Crypt, med utgave #20, oktober/november, 1950.
Tegnere
De første omslagene ble tegnet av Feldstein, Johnny Craig og Wally Wood, og de gjenværende omslagene (1952–55) av Jack Davis. De som bidro til seriene inne i bladet var Craig, Feldstein, Wood, Davis, George Evans, Jack Kamen, Graham Ingels, Harvey Kurtzman, Al Williamson, Joe Orlando, Reed Crandall, Bernard Krigstein, Will Elder, Fred Peters og Howard Larsen. Jack Davis tok over som tegner av seriene med Kryptvokteren med hefte 24 (juni-juli 1951) og fortsatte som tittelens fremste tegner for resten av utgivelsene. Feldstein hadde stått for den opprinnelige Kryptvokter-fortellingen «Lower Berth!» (#33) som ble illustrert av Davis. Utgave #38 var det ene av to omslag fra EC Comics som ble sensurert før utgivelse. Mens omslaget til The Vault of Horror for hefte #32 ble restaurert for Russ Cochrans gjenopptrykk senere i EC Library har omslaget til Tales from the Crypt forblitt sensurert. Fortellingen «Kamen's Kalamity» (#31) hadde gjesteopptredener av mange av forlagets faste medlemmer, inkludert Gaines, Feldstein og tegneren selv, Kamen. I tillegg var også Ingels, Davis og Craig avbildet i fortellingen i en rute hvor de tegnet seg selv.
Opptrykk
Forlaget Ballantine Books gjenopptrykket Crypt-fortellingene i 1964 og 1965. Seriene var i farger og samlet i en gruppe på fem svarthvite bøker av Russ Cochran i 1979. og også som ble gjort tilgjengelig som bokkassett. Cochran (i samarbeid med Gladstone Publishing og solo) gjenopptrykket de enkelte heftene i årene 1990-1991. Mellom september 1992 og desember 1999 gjenopptrykket Cochran og Gemstone Publishing alle de 30 enkeltheftene. I 2007 begynte Cochran og Gemstone Publishing å utgi seriene i sin helhet i fullfarge og med stiv rygg, hvert bind inneholdt seks hefter, i bokserien EC Archives.
Halvar Ellingsen
Ellingsen tok kokkelinjen ved Melbu videregående skole 2002-04, hadde sin læretid og tok fagbrev ved De fire roser i Harstad 2004-06. Han jobbet på restaurantene Bagatelle i 2007, Haga gård 2007-08 og ved Kulinarisk Akademi (2008–2010). Han arbeider nå som kokk på restaurant Arakataka (2010–), og som kokk på Det norske kokkelandslaget (2009–). Han er nå bosatt på Sortland, Vesterålen, hvor han driver Halvar Ellingsen Catering.
Kim Ye-ji
Kim Ye-ji (født 17. november 1994) er en sørkoreansk roer som spesialiserer seg i singlesculler. Under Sommer-OL 2012 i London representerte hun landet sitt, der hun ble nummer 19.
Al Nawawi
Muhyi al-Din al-Nawawi (født 1233 i Nawa nær Damaskus, død 1277 i Nawa) var en islamsk skriftlærd, særlig kjent for sine bidrag til hadith- og fiqh-studiene.
al-Nawawi skal tidlig ha vist evne til og interesse for boklig lærdom, og flyttet 18 gammel til Damaskus, hvor han studerte, senere selv ble lærer, og etter hver fikk et godt rykte som en innsiktsfull lærer og lærd innen fiqh (rettsvitenskap) og hadith, studiet av overleveringer om Profetens utsagn og gjerninger. Han vendte tilbake til hjembyen etter å ha havnet i unåde hos sultanen, og døde forholdsvis ung; 44 år gammel, ugift, og preget av svak helse.
al-Nawawis samlinger av hadith står i en tradisjon hvor slike overleveringer i lang tid var blitt samlet, gransket, evaluert og vurdert i henhold til autentisitet og relevans. De fremste hadith-redaktørene før ham var Muhammad Ibn Ismail al-Bukhari og Muslim ibn al-Hajjaj. al-Nawawi organiserte sin hadithsamling tematisk, og brukte vers fra Koranen som innledning til hvert tematiske avsnitt.
Lost in the Flood
Musikk og tematikk
«Lost in the Flood», tapt i oversvømmelsen, er en sparsom, pianodrevet sang, tilsynelatende om en Vietnamveteran. Den er den første av mange episke Springsteensanger som påkaller sterke følelser, vanligvis i form av fortvilelse, sorg og små glimt av håp. Behandlingen av krigsveteraner i USA har alltid vært en sår sak for Springsteen. Sangteksten forteller en løs historie, fremmer en rekke bilder som forteller tre forskjellige fortellinger i hvert av de tre versene.
Det første verset er om «ragamuffin gunner», sluskete pistolmann, og har et gjentakende religiøst tema med katolske referanser, inkludert referanser til «hit-and-run», bønnfalling om «sanctuary», helligdom (som å søke asyl i en kirke), og skjule seg under en «holy stone», hellig stein, mens «breakin' beams and crosses with a spastic's reeling perfection», brutte stråler og kors med spastiske rullende perfeksjon, og «nuns run bald through Vatican halls, pregnant, pleading Immaculate Conception», nonner som løper uten slør gjennom gangene i Vatikanet, gravide, hevder uplettet unnfangelse. Og til sist, «everybody's wrecked on Main Street from drinking unholy blood», alle er skipsbrudne på Main Street fra å drikke uhellig blod.
Det andre verset er om «pure American brother», «Jimmy the Saint», en ekte amerikansk bror, helgenen Jimmy, kanskje den samme personen som nevnes i første vers, «ragamuffin gunner»? Dette er også begynnelsen på Springsteens faste referanser og tematikk til biler (sammen med sangen «The Angel» på samme album), som den amerikanske bror «races Sundays in Jersey in a Chevy stock Super Eight», raser rundt i Jersey på søndagene i sin Chevy, og «leans on the hood telling racing stories», lener seg over panseret for å fortelle historier om motorkappløp. Til sist havner Jimmy the Saint i en form for bilulykke, beskrevet som å kjøre «headfirst into a hurricane», hodestups inn i en orkan, og antagelig dør ettersom «there was nothing left but some blood where the body fell», det var ingenting igjen, unntatt noe blod der hvor kroppen falt.
Det tredje verset omhandler en rekke mennesker på byens gater, antagelig New York. De omfatter «Eighth Avenue sailors in satin shirts», sjøfolk fra Eighth Avenue i satengskjorter, «some storefront incarnation of Maria», som en inkarnasjon i butikkvinduene av Maria, «Bronx's best apostle», den beste apostel i The Bronx, «the cops», politifolk, «the whiz-bang gang», de fresende-krasj-gjengen, og «some kid», en guttunge, som ble skutt i en påfølgende pistolskyting og holder på seg på «his leg, screaming something in Spanish», foten sin, skriker noe på spansk.
Tunde Lawal-Solarin
Tunde Lawal-Solarin er en nigeriansk barnebokforfatter. I 2004 fikk han hederlig omtale av juryen som deler ut Noma-prisen for boken Lanre and the Queen of the Stream sammen med tre andre utgivelser. Prisen ble ikke delt ut dette året, men fire bøker fikk hederlig omtale.
Telefonråd
Telefonråd er et elektronisk oppslagsverk for beslutningsstøtte spesielt utviklet for sykepleiere og helsesekretærer ved legevakter og legekontorer. Oppslagsverket redegjør for håndtering av den første kontakten i luka eller på telefon med pasienten. Målet er at publikum skal få de samme typer råd for samme typer plager uavhengig av hvem de møter på telefon eller luke. Telefonråd består av to oppslagsverk som tidligere er gitt ut hver for seg: Norsk indeks for medisinsk nødhjelp som dekker tidskritiske henvendelser, og «Medarbeiderråd for legevakter og allmennlegekontorer» som dekker rådgivning ved generelle allmennmedisinske problemstillinger.
Telefonråd er fritt tilgjengelig gjennom Helsebiblioteket sine nettsider.
Taoufik Chobba
Taoufik Chobba (født 14. desember 1982) er en tunisisk bokser.
Telefonråd
Fra og med februar 2012 ble det redaksjonelle ansvaret for Telefonråd flyttet fra Nasjonalt kunnskapssenter for helsetjenesten til Nasjonalt kompetansesenter for legevaktmedisin.
Taoufik Chobba
Han representerte Tunisia under Sommer-OL 2004 i Athen, der han ble utslått i første runde.
Chen Tongzhou
Chen Tongzhou (født 16. oktober 1979) er en kinesisk bokser.
Han representerte Kina under Sommer-OL 2004 i Athen, der han ble utslått i første runde.
Cynthia Nixon
Cynthia Nixon Ellen (født 9. april 1966 i New York) er en amerikansk skuespiller, kjent for rollen som Miranda Hobbes i HBO -serien Sex og singelliv (1998–2004). Hun er en Emmy-, Tony– og Grammy Award-vinnende skuespiller.
Sex og Politikk
Sex og Politikk (tidligere Norsk forening for familieplanlegging og Norsk forening for seksuell og reproduktiv helse og rettigheter) er en norsk frivillig organisasjon som arbeider for å fremme seksuell og reproduktiv helse og rettigheter. Organisasjonen ble etablert i 1969 som norsk avdeling i International Planned Parenthood Federation, etter et initiativ på Norsk Kvinnesaksforenings landsmøte i 1966 og i samarbeid med Den norske lægeforening. Sex og Politikk har både organisasjoner som medlemmer og direktemedlemmer.
Historie
På Norsk Kvinnesaksforenings landsmøte i 1966 ble det valgt et interimstyre som skulle arbeide for å etablere en norsk avdeling av International Planned Parenthood Federation (IPPF) etter initiativ fra legen Gertrud Günther. Interimstyret forhandlet med Den norske lægeforening og utarbeidet vedtekter, og i 1969 ble Norsk forening for familieplanlegging formelt stiftet. I 1994 skiftet foreningen navn til Norsk forening for seksuell og reproduktiv helse og rettigheter (NSRR) og i 2009 ble navnet endret til Sex og Politikk. Sex og Politikk er den norske medlemsorganisasjonen i International Planned Parenthood Federation. Organisasjonen er også medlem av Forum for Kvinner og Utviklingsspørsmål og Forum for utvikling og miljø.
Organisasjonen arbeider for at mennesker skal gis tilgang til helsetjenester og rettigheter, deriblant om og når man vil ha barn, om å ha informasjon og tilgang på sikker, moderne og billig prevensjon, om rett til abort og om rett og mulighet til å praktisere sin legning uten straffeforfølgelse eller fordømmelse.
Sex og Politikks viktigste arbeid er for å sikre god seksualitetsundervisning for alle elever i norsk skole, og skapte i 2010 et opplegg for grunnskolen kalt Uke 6. Gjennom Uke 6 tilbys seksualitetsundervisning for ungdomsskoleelever over hele Norge. I skoleåret 2019/2020 ble Uke 6 benyttet av over 2500 undervisere til å undervise mer enn 180 000 elever ved mer enn 40% av grunnskolene i Norge.
Sex og Politikks ungdomsorganisasjon Seksualpolitisk Nettverk for Ungdom (SNU) ble stiftet i 2015 og hadde i 2020 over 300 medlemmer.
Medlemsorganisasjoner
Sex og Politikk bærer preg av å være paraplyorganisasjon og hadde 17 medlemsorganisasjoner i 2020. Organisasjonen oppga i tillegg å ha over 300 enkeltmedlemmer.
Himalchuli
Himalchuli eller Himal Chuli er det nest høyeste fjellet i fjellkjeden Mansiri Himal i Himalaya. Fjellet ligger sør for Manaslu, en av 8000-meterne, og er med sine 7893 moh. verdens 18. høyeste fjell.
Himalchuli ble første gang besteget i 24. mai 1960 av en japansk ekspedisjon.
Kjell Hovik
Kjell Hovik (født 20. august 1937) er en norsk tidligere friidrettsutøver som representerte Freidig.
Han vant 6 NM-gull i stav i perioden 1959–1964.
ISO 3166-3
Standardens offisielle navn er Codes for the representation of names of countries and their subdivisions – Part 3: Codes for formerly used names of countries. Første utgave av standarden ble utgitt i 1999, og den har siden blitt oppdatert seks ganger, sist i mars 2011.
Kodenes oppbygning
Hvert tidligere land/område i ISO 3166-3 gis en firebokstavers kode. De to første bokstavene er ISO 3166-1 alfa-2-koden som ble brukt for det tidligere landet, mens de to siste bokstavene bestemmes etter følgende regler:
I tillegg til landets/territoriets tidligere navn og ISO 3166-3-koder gir ISO 3166-3 også informasjon om hva de tidligere ISO 3166-1-kodene er, når de var gyldige, og navn og koder på de landa/territoriene som etterfulgte de tidligere områdene.
Etter at et land slettes fra ISO 3166-1, blir dets alfa-2- og alfa-3-koder reservert i en overgangsperiode på minst fem år. Etter at denne perioden har utløpt, kan kodene brukes for nye land.
Om et land endrer navn uten at dets område endres, beholdes den numeriske ISO 3166-1-koden. For eksempel ble alfa-kodene endra da Burma (BU) endra navn til Myanmar (MM), men dets numeriske kode 104 forble den samme.
Det er for tiden noen nasjonale toppnivådomener som bruker slettede alfa-2-koder som fortsatt er aktive eller i ferd med å fases ut. Alfa-2-koder som ble sletta før Domain Name System kom i populær bruk på slutten av 1980- og begynnelsen av 1990-tallet, ble aldri brukt i toppnivådomener.
Nåværende koder
Følgende er en komplett liste over nåværende ISO 3166-3-koder, med følgende kolonner:
Røraasiske Bergjægercorps
Røraasiske Bergjægercorps eller Det kongelige frivillige Røraasiske Berg Jæger Corps eller bare Bergkorpset ble opprettet på Røros i 1675 som et frivillig landvern for bergstaden og Kobberverket. Etter kronprins Frederiks besøk på Røros i 1788 ble bergkorpset fastere organisert, gjennom en kongelig resolusjon om «Det kongelige frivillige Røraasiske Berg Corps». Ved en ny resolusjon i 1798 ble navnet «Det kongelige frivillige Røraasiske Berg Jæger Corps» tatt i bruk.
Korpset var frivillig, og var bare delvis en del av den norske hæren. Offiserene hadde ikke militær rang, og mannskapet på 400 mann var verkets egne ansatte. Formålet var å beskyttet Røros. Kostnadene ved bergkorpset ble båret av Røros Kobberverk, mens myndighetene og Kongen ga våpen og fane som gave til korpset.
Til tross for at korpset bare skulle fungere som forsvar for Røros, deltok en styrke fra bergkorpset under krigen med Sverige i 1808; ved innrykningen i Härjedalen. Richard Floer var kommandant, og mottok Dannebrogordenen i ettertid.
Under forberedelsene til Riksforsamlingen i 1814 oppnevnte bergkorpset, på samme måte som øvrige militæravdelinger, to medlemmer av Den grunnlovgivende forsamling: kaptein Richard Floer og «Oberjæger og Commandeer Sergeant» Ole Ditlevsen. Ole Ditlevsen fikk imidlertid ikke delta på Eidsvoll, visstnok fordi riksforsamlingen ikke kunne være 113 i tallet.
Bergkorpset ble nedlagt 1.1.1818.
Echyra
Echyra er en slekt av biller som hører til familien oldenborrer og har larver som eter planterøtter.
Utseende
Små til middelsstore, avlangt-ovale, mørkbrune oldenborrer. Oversiden er mer eller mindre tett kledt med lyse skjell. Beina er kraftige, men ikke så påfallende som hos mange andre Hopliinae.
Mesopredator
En mesopredator er en mellomstor predator som står under toppkonsumentene (alfapredatorene) i næringskjeden. Dette er predatorer som jakter på og eter andre levende organismer, men som også blir jaktet på og spist selv. Typiske mesopredatorer er mellomstore predatorer i midten av trofiske nivået, for eksempel de fleste mårdyr (jerv er imidlertid en toppkonsument), mindre kattedyr, mange rever, måker og andre mindre, predatoriske fugler samt insektetere, mindre reptiler, mange haukefugler, stikkeveps med flere.
Bestanden av mesopredatorer i et økosystem blir som regel holdt i sjakk av toppkonsumentene. Om toppkonsumentene forsvinner fra økosystemet, kan det føre til et såkalt mesopredatorutbrudd; en prosess der bestandene av mesopredatorer kommer ut av kontroll og påvirker økosystemet negativt, som regel i kraft av redusert biologisk mangfold. Når en toppkonsument forsvinner, kan også en typisk mesopredator ende opp som ny toppkonsument i økosystemet. Et eksempel på det er rødreven, som mange steder i Norge og ellers i Europa tok over som toppkonsument da ulven forsvant. I Nord-Amerika har prærieulven tatt over som toppkonsument mange steder, der ulv, puma og brunbjørn tradisjonelt utgjorde toppkonsumentene. Pumaen selv må i tropisk Amerika ofte konkurrere med den kraftigere jaguaren og reduseres dermed til en mesopredator som må nøye seg med mindre byttedyr.
EM i mellomdistansetriatlon 2017
EM i mellomdistansetriatlon 2017 (europamesterskapet i mellomdistansetriatlon) ble arrangert i Herning i Danmark i 2017.
Finsteraarhorn
Finsteraarhorn er med sine 4274 moh. det høyeste fjellet i Bern-Alpene i Sveits. Fjellet ligger i verdensarvområdet sveitsiske Alper Jungfrau-Aletsch. Finsteraarhorn har den tredje største primærfaktoren i Alpene (etter Mont Blanc og Großglockner).
Finsteraarhorn bestiges normalt fra Finsteraarhornhütte på sørvestsiden av fjellet. Derfra går man opp i Hugisattel på nordvesteggen og følger så eggen opp mot toppen.
John Sykes
John Sykes (født 29. juli 1959 i Reading i Berkshire) er en britisk heavy metal/hard rock-gitarist som har spilt med Streetfighter, Tygers of Pan Tang, Badlands, Thin Lizzy, Whitesnake, Blue Murder, og som soloartist.
Gitaristene Gary Moore og Michael Schenker var viktige inspirasjonkilder for unge Sykes, som i 1982 skulle bli oppdaget av Phil Lynott, for så å bli en del av soundet til den siste utgaven av Thin Lizzy. Det var Lynott som foreslo at unge Sykes skulle gjøre som han selv, nemlig bytte ut det originale plekterbrettet av plast på sin gitar til et av speil. Dette skulle bli et av Sykes kosmetiske varemerker.
På begynnelsen av 1980-tallet spilte Sykes i bandet Badlands med sin kommende Whitesnake-kollega, bassisten Neil Murray (dette bandet må ikke blandes sammen med eks-Ozzy Osbourne-gitarist Jake E. Lees Badlands). Sykes ble rekruttert til Whitesnake i 1984, da David Coverdale hadde fått råd av sin produsent og platebransje-guru, John Kaldoner om å sparke de daværende gitaristene Micky Moody og Mel Galley, for så å skaffe seg en gitarist av mer virtuost kaliber. Valget falt på John Sykes.
Sykes spilte på Whitesnakes mest sukksessrike album Whitesnake fra 1987, som inneholdt hitsinglene Is This Love? og Here I Go Again, samt Crying in the Rain og Still of the Night. På denne innspillingen benyttet Sykes seg av to Mesa/Boogie Coliseum «heads» (gitar forsterkere) og sin favoritt Gibson Les Paul Custom gitar. Gjennom sitt bidrag på dette albumet rakk Sykes å bli en av de mest innflytelsesrike gitarister på 1980-tallet.
Sykes rakk aldri å turnere med Whitesnake på 1987-turnéen, da han ikke kom overens med Coverdale, noe som endte med at Sykes forlot bandet. Han ga ut i 1989 albumet Blue Murder, sammen med Carmine Appice på slagverk og Tony Franklin på bassgitar, hvor Sykes også er vokalist.
Soloartisten John Sykes' låt «Cautionary Warning» ble brukt i animasjonsserien Black Heaven i 1999.
Sykes gjorde en eksklusiv opptreden med keyboardisten Derek Sherinians soloalbum fra 2004 Mythology, der han spilte ved siden av Zakk Wylde på sporet «God of War».
I 2006 fikk han sin egen signatur Gibson Les Paul Custom som var modellert etter hans favorittgitar. Denne gitaren brukte han på hele sin turné med Thin Lizzy i 2007. Turnéen var ment som en hyllest til hans gode venn og mentor, Phil Lynott (1949–1986).
Diskografi
Tygers of Pan Tang Badlands Thin Lizzy Whitesnake Blue Murder Soloalbum
Tuloma
Tuloma (russisk: Тулома, finsk: Tuulomajoki, skoltesamisk: Tuållâmjokk, kildinsamisk: Туэллэм, Tuellem) er ei elv i Murmansk oblast i Russland. Med et nedbørfelt på 21 500 km² og et middelvannføring på 255 m³/s er Tuloma en av Nordkalottens største elver. Elva har sine kilder rundt Saariselkä og Urho Kekkonen nasjonalpark helt øst i Lappland i Finland. Selve Tulomaelva dannes ved samløpet av sideelvene Lotta og Nota i innsjøen Notozero, og utløpet er i Kolabukta like ved Murmansk på Kolahalvøya i Russland.
Vannkraft
Det er bygget to vannkraftverk i elva. Det første kraftverket som ble bygd, Nedre Tuloma, ligger ved byen Murmasji ikke langt fra utløpet i Kolabukta. Det andre og største kraftverket, Øvre Tuloma, ligger ved Verkhnetulomskij 60 km lengre opp i elva. Det er her bygd en 62 m høy demning, som danner et vannreservoar som er opptil 20 km bredt og som strekker seg 120 km oppover Tuloma.
Fiske
Tuloma var tidligere en utmerket lakseelv, på linje med Tana i Finnmark i produktivitet, med en årlig fangst på over 100 tonn. Ved Padunfossen ved utløpet av Notozero hadde skoltesamene rettigheter til å fange laks i stengsel, og det ble hvert år fanget flere titalls tonn med laks der.
Men da kraftverkene ble bygd ble laksens gyteplasser og vandreruter ødelagt. Ved det første kraftverket ble det etter noen år bygd en vel fungerende laksetrapp, og etter hvert tok fisket seg opp mot gamle høyder. Men da det store kraftverket Øvre Tuloma og demningen ved Verkhnetulomskij ble bygd kollapset laksefisket i elva. Notozero ble en del av det store Verkhnetulomskoje-magasinet, og Padunfossen ble borte. Det ble bygd en fiskeheis ved demningen, men den fungerte ikke og ble lagt ned etter kort tid. Det er dog fremdeles en liten, gjenværende laksestamme i Tuloma, som gyter i de uregulerte sideelvene nedenfor demningen, da spesielt i elva Petsja.
Det foregår nå arbeid for å kartlegge mulighetene for å gjenoppbygge en laksestamme i Tuloma, ved hjelp av tiltak som vil tillate laksen å passere demningene og nå frem til gyteplasser i vassdragets øvre bielver, som fremdeles er i sin naturlige tilstand. Håpet er at dette vil bringe betydelige fordeler og inntekter til området, i form av fritidsfiske og økoturisme.
Teateråret 1874
Teateråret 1874 er en oversikt over hendelser, verk, fødte og avdøde personer med tilknytning til teater i 1874.
Pallywood
Pallywood (et teleskopord av ordene palestinsk og Hollywood) viser til den generelle beskyldning av at bestemte hendelser er arrangert av palestinske kameramenn og video-team, ofte ved hjelp av utstyr fra vestlig nyhetsbyrå, og sendt til disse for å bli vist i internasjonale nyhetsmedier.
Begrepet ble første gang brukt i 2005-dokumentar-videoen Pallywood produsert av den amerikanske historikeren og i egen beskrivelse «pro-Israel til venstre» Richard Landes. Det var Richard Landes som påstod at palestinske video-journalister arrangerte hendelser for å få israelsk politikk til å fremstå i et uheldig lys. Landes mener at denne formen for propaganda kan dateres tilbake til Libanon i 1982.
Gjennom Israel–Libanon-krisen 2006 begynte flere bloggere å bruke begrepet og beskyldte Hizbollah og enkeltstående journalister til å sende et fordreide syn av hendelser til vestlige medier. ) Denne påståtte oppførsel ble sett på som en anstrengelse for å vinne «mediekrigen» i konflikten mellom Hizbollah og Israels forsvar, samt et forsøk på å påvirke Midtøsten-konflikten generelt.
Kim Iseki
Kim Iseki er et psevdonym for en ukjent norsk forfatter.
Iseki ga i 2006 ut romanen En av de beste på forlaget Fritt og vilt.
Utgivelsen av boken skapte debatt i og med at den ikke ble inkludert i bøker innkjøpt av Norsk kulturråd, selv om boken fikk gode anmeldelser i Dagbladet.
Anmeldelse i Dagbladet
US Open 1994 (tennis)
US Open 1994. US Open er en Grand Slam-turnering i tennis som blir spilt i Flushing Meadows i bydelen Queens i New York. US open i 1994 ble arrangert i perioden 29. august til 11. september. Andre Agassi beseiret Michael Stich i herrefinalen i single og Arantxa Sánchez Vicario vant damefinalen over Steffi Graf. Vicario vant også damedoubletittelen sammen med Jana Novotná.
Hardin County (Iowa)
Hardin County er et fylke i den amerikanske delstaten Iowa.
Navn
Fylket er oppkalt etter oberst John J. Hardin.
Anders Nilsson (musiker)
Anders Kjellberg Nilsson (født 15. september 1983) er en norsk fiolinist og 1. konsertmester i Kungliga Hovkapellet i Stockholm. Han er sønn av ballettdanserinnen Ellen Kjellberg og fiolinisten Stig Nilsson (1946).
Han er utdannet ved Barratt Due musikkinstitutt, Hochschule für Musik Hanns Eisler i Berlin og Edsbergs Musikinstitut i Stockholm. Hans lærere har vært Alf Richard Kraggerud, Stephan Barratt-Due, Ulf Wallin, Pavel Vernikov og Detlef Hahn. Solistdebuten var med Bergen Filharmoniske Orkester i 2002. Han har siden vært solist med alle de profesjonelle norske symfoniorkestrene. Han mottok solistdiplom ved Norges musikkhøgskole der han på eksamenskonserten fremførte Edward Elgars Fiolinkonsert med Kringkastingsorkestret (2008). Dette ga fullt av solistoppdrag med Oslo Filharmoniske Orkester, turer med Rikskonsertene og mangt annet. Han startet den finsk-norske Arctia Pianotrio, vinnere av Trondheim International Chamber Music Competition. Som pedagog har han instuert flere av landets kammerband og ledet TrondheimSolistene flere ganger, bla på deres Grammy-nominerte plate Divertimenti (2008).
Med sin far har han ledet Hardanger Musikkfest (2008-2014) og sammen har de gitt ut platen Solo+ (2006).
Han var 1. konsertmester i Kringastingsorkesteret 2014-2016.
I 2017 giftet han seg med den svenske sopranen Elin Rombo.
Alfred Ittner
Alfred Ittner (1907–1976) var en tysk SS-funksjonær som tjenstegjorde ved tilintetgjørelsesleiren Sobibor. Han var delaktig i Aktion T4 og Operation Reinhard.
Han meldte seg inn i NSDAP i 1927, SA i 1931 og SS i 1942. Han hadde graden Oberscharführer i SS og var tilknyttet SS-Totenkopf-Verbände.
Ittner ble i 1965 tiltalt ved Sobibórrettegangen og ble dømt til fire års fengsel for medansvar for mord på omkring 68 000 mennesker. Den milde straffen vakte oppsikt og harme.
Penama
Penama er en av Vanuatus seks provinser. Provinsen består av og er oppkalt etter de tre øyene Pentecost, Ambae og Maewo. Den har et areal på 1,198 km². Penama hadde i folketellinga i 2009 ei befolkning på 30,819, mot 26,646 i 1999. Provinshovedstaden er Saratamata.
Provinsens hovedøyer er:
Navnet Penama er danna av øynavna PENtecost, Ambae og MAewo.
Pedro de Sarrio
Pedro de Sarrio var en av de spanske koloniherrers generalguvernører på Filippinene ad interim i to perioder.
Den første perioden var fra 30. oktober 1776 til juli 1778. I denne tiden fortsatte han de militære operasjoner mot moroene (muslimene) på og rundt Mindanao. Den 12. oktober 1777 formidlet han den spanske forordning til indio-befolkningen (dvs. filippinerne) om dyrking av lin og hamp. Han ble i 1778 avløst av kanskje den mest fremstående av alle generalguvernøret øyriket hadde, José Basco y Vargas.
Etter Bascos fratreden ble Pedro de Sarrio på nytt generalguvernør ad interim den 22. november 1787, men styrte bare frem til 1. juli 1788. I denne perioden måtte han forholde seg til et opprør i Ilocos som skyldtes det tobakksmonopolet som guvernør Basco hadde etablert.
Lydia Cheromei
Lydia Cheromei (født 15. mai 1977 i Kenya) er en kenyansk langdistanseløper. Cheromei vant bronsemedalje på 10 000 meter under junior-VM i friidrett i 1990, og junior-klassen i terrengløp under i VM i 1991.
I 2006 testet hun positivt på Klomifen, og ble med det suspendert fra mai 2005 til mai 2007.
Broren hennes Joseph Cheromei driver også med løping.
Cichlinae
Cichlinae er en gruppe ciklider som lever i Sør- og Mellom-Amerika.
Muriel Bowser
Muriel Bowser (født 2. august 1972 i Washington, D.C.) er en amerikansk politiker. Fra 2007 til 2015 var hun medlem av Council of the District of Columbia valgt inn fra valgdistrikt 4.
I 2014 ble hun valgt til borgermester i byen.
Blod og ild
Blod og ild er Helheim sitt tredje full-lengde album. Det ble utgitt i 2000 på CD (Ars Metalli). Albumet ble utgitt på nytt på Dark Essence Records i 2008 som digipak, med sporene fra Terrorveldet som bonus-spor.
Birgitte Gøye
Birgitte Mogensdatter Gøye (født ca. 1511, død 26. juli 1574 i Næstved), var en dansk adelskvinne kjent for opprettelsen av Herlufsholm skole.
Biografi
Hennes foreldre var godseier og rikshoffmester Mogens Gøye og Mette Albrechtsdatter Bydelsbak. Lensmann Albert Gøye var hennes bror. Moren døde allerede i 1512 eller 1513, og Birgitte ble sendt til Ring kloster ved Skanderborg for å bli oppdratt som det høvet seg for en pike av adelig stand. I 1515 giftet faren seg igjen med Margrethe Sture, som Birgitte fikk et heller dårlig forhold til. Etter stemorens død kom Birgitte i huset hos sin eldre søster Sophie og dennes mann Mogens Bille til Svanholm. Da også søsteren døde, flyttet hun i 1537 til søsteren Elline på Bregentved, med hvem hun opprettholdt tett kontakt. Oppholdet ble dog av kortvarig karakter, da hun det følgende år ble kalt til hoffet for å bli en av dronning Dorotheas kammerjomfruer. Her innledet hun vennskap med prinsesse Anna, senere kurfyrstinne av Sachsen.
Enkestand
Som enke fikk Birgitte problemer med å skaffe seg et permanent sted å bo. I 1566 oppsa kronen lensbrevet på Tølløse, og i 1571 misten hun sine to len Kappelgården ved Køge og Ring kloster. Enkedronningen Dorothea kom henne til unnsetning og forlente henne med Åkær ved Horsens, som hun igjen mistet da enkedronningen døde i 1571. Sibylle Gyldenstierne som var gift med Birgittes fetter Eskil Gjøe til Skjørringe, tilbød henne heretter Sortebrødre kloster i Næstved.
Liste over Australias statsministre
Statsministeren (engelsk: Prime Minister) i Australia er landets regjeringssjef. Vedkommende er i praksis den med mest politisk makt i Australia. Statsministeren leder regjeringen for det australske samveldet (Commonwealth of Australia) og innehar sitt verv etter oppdrag fra Australias generalguvernør.
Liste over australske statsministere
De politiske partiene som er angitt nedenfor er det partiet statsministeren tilhørte da de holdt embedet. Flere australske statsministere har vært medlem av andre partier enn det partiet de var med i da de var regjeringssjef.